ธปท.แจงระบบATM-ออนไลน์แบงก์กิ้งล่มจากธุรกรรมหนาแน่น
ธปท.แจงเหตุตู้เอทีเอ็มและอินเทอร์เน็ตแบงก์กิ้งล่มเบื้องต้นเกิดจากปริมาณธุรกรรมหนาแน่นช่วงสิ้นเดือน
30 พ.ย. 2558

ธปท.แจงเหตุตู้เอทีเอ็มและอินเทอร์เน็ตแบงก์กิ้งล่มเบื้องต้นเกิดจากปริมาณธุรกรรมหนาแน่นช่วงสิ้นเดือน
เมื่อวันที่ 30 พ.ย. นายจิรเทพ เสนีวงศ์ ณ อยุธยา โฆษก ธปท. กล่าวชี้แจงกรณีปัญหาการให้บริการตู้เอทีเอ็มและบริการการเงินของธนาคารผ่านทางอิเตอร์เน็ตที่เกอดปัญหาขัดข้องใช้ไม่ได้ในวันนี้ ว่า ธปท. ได้รับรายงานจาก ธนาคารพาณิชย์เกี่ยวกับปัญหาการให้บริการเอทีเอ็ม และ อินเทอร์เน็ตแบงก์กิ้งที่เกิดขึ้นในวันนี้ ซึ่งเป็นวันทำการสิ้นเดือน มีปริมาณธุรกรรมมากกว่าวันอื่นของเดือน 
อย่างไรก็ตามได้มีการดำเนินการแก้ไขจนกระทั่งสามารถทยอยให้บริการได้แล้ว โดยในระหว่างนี้ จะได้มีการค้นหาสาเหตุของการเกิดปัญหาดังกล่าว และจะได้แจ้งให้ประชาชนทราบในลำดับต่อไป